Wat is die Bestuursliggaam van Jehovah se Getuies? | Algemene vrae
LEES IN Afrikaans Albanees Amerikaanse Gebaretaal Amharies Arabies Armeens Armeens (Wes) Azerbeidjans Azerbeidjans (Cyrillies) Basjkiers Baskies Bassa (Kameroen) Batak (Toba) Bicol Bislama Bosnies Boulou Brasiliaanse Gebaretaal Bulgaars Cebuano Chavacano Chichewa Chin (Hakha) Chitonga Chitonga (Malawi) Chitumbuka Chol Cibemba Dangme Deens Digor Duits Efik Engels Esties Ewe Fante Faroëes Fidjiaans Fins Frans Ga Galisies Georgies Grieks Groenlands Guarani Gun Haïtiaanse Kreools Hebreeus Hiligaynon Hongaars Iban Ibo Iloko Indonesies Isoko Italiaans Japannees Javaans Joroeba Kabiels Kabiye Kachin Kambodjaans Kantonnese Chinees (Tradisioneel) Kantonnese Chinees (Vereenvoudig) Karen (S'gaw) Katalaans Kazaks Kikaonde Kinyarwanda Kirgisies Kirundi Kongo Koreaans Kroaties Letties Lingala Litaus Maja Malabaars Maleis Malgassies Maltees Mam Mandarynse Chinees (Tradisioneel) Mandarynse Chinees (Vereenvoudig) Masedonies Mazateeks (Huautla) Mianmees Mixe (Noord-Sentraal) Mongools Nahuatl (Guerrero) Nahuatl (Huasteeks) Nahuatl (Noord-Puebla) Nahuatl (Sentraal) Ndebele (Zimbabwe) Nederduits Nederlands Nepalees Ngabere Nias Noors Nzema Oeigoers (Cyrillies) Oekraïens Oerdoe Oromo Osseties Pandjabi Pangasinaans Persies Pools Portugees Portugees (Portugal) Quechua (Cuzco) Rarotongaans Roemeens Romani (Masedonië) Cyrillies Russies Salomonseilandse Pidgin Sepedi Serwies Serwies (Romeins) Shona Silozi Singalees Slowaaks Sloweens Spaans Suid-Sotho (Lesotho) Sunda Swahili Sweeds Tadjikistans Tagalog Tahitiaans Taraskies Tataars Teloegoe Tetun Dili Thai Tigrinya Tlapaneeks Tojolabal Tongaans Totonaken Tsjeggies Tsonga Tswana Turkmeens Turks Tzeltal Tzotzil Valenciaans Venda Vezo Viëtnamees Wallies Wallisiaans Xhosa Yslands Zapoteeks (Landengte) Zulu
Die Bestuursliggaam is ’n groepie volwasse Christene wat leiding voorsien aan Jehovah se Getuies regoor die wêreld. Hulle het ’n tweeledige werk:
Hulle hou toesig oor die voorbereiding van Bybelse onderrigting wat deur die publikasies, vergaderinge en skole van Jehovah se Getuies voorsien word.—Lukas 12:42.
Hulle bestuur die wêreldwye werk van Jehovah se Getuies deur riglyne vir ons openbare bediening te voorsien en toesig te hou oor die gebruik van bydraes.
Die Bestuursliggaam volg die patroon van “die apostels en ouer manne in Jerusalem” in die eerste eeu, wat belangrike besluite ten behoewe van die hele Christengemeente geneem het (Handelinge 15:2). Soos daardie getroue manne, is die lede van die Bestuursliggaam nie die leiers van ons organisasie nie. Hulle maak staat op die Bybel se riglyne en erken dat Jehovah God vir Jesus Christus as die Hoof van die gemeente aangestel het.—1 Korintiërs 11:3; Efesiërs 5:23.
Wie is die lede van die Bestuursliggaam?
Die lede van die Bestuursliggaam vanaf Januarie 2018 is Kenneth Cook jr., Samuel Herd, Geoffrey Jackson, Stephen Lett, Gerrit Lösch, Anthony Morris III, Mark Sanderson en David Splane. Hulle dien by ons wêreldhoofkwartier in Warwick, New York, VSA.
Hoe is die Bestuursliggaam georganiseer?
Die Bestuursliggaam het ses komitees saamgestel om toesig te hou oor verskeie aspekte van ons werk, en elke lid dien op een of meer van hierdie komitees.
Koördineerderskomitee: Hou toesig oor regsaangeleenthede en reageer op rampe, vervolging van ons lede weens hulle godsdiensoortuigings en ander noodgevalle wat Jehovah se Getuies raak.
Personeelkomitee: Hou toesig oor die reëlings vir Bethelgesinslede.
Uitgewerskomitee: Hou toesig oor die druk en versending van Bybellektuur en die bou van vergaderplekke, vertaalkantore en takfasiliteite.
Dienskomitee: Hou toesig oor ons werk om die “goeie nuus van die koninkryk” te verkondig.—Matteus 24:14.
Onderrigtingskomitee: Hou toesig oor die voorbereiding van geestelike onderrigting wat deur middel van vergaderinge, skole en oudio- en videoprogramme voorsien word.
Skryfkomitee: Hou toesig oor die voorbereiding van geestelike onderrigting wat in gedrukte vorm en op ons webwerf voorsien word asook oor vertaalwerk.
Bo en behalwe hulle werk op hierdie komitees kom die Bestuursliggaam elke week bymekaar om die behoeftes van die organisasie te bespreek. Tydens hierdie vergaderinge bespreek die lede wat die Bybel sê, onderwerp hulle hulle aan die leiding van God se heilige gees en probeer hulle om eenparige besluite te neem.—Handelinge 15:25.
Wie is die helpers van die Bestuursliggaam?
Hulle is betroubare Christene wat die komitees van die Bestuursliggaam bystaan (1 Korintiërs 4:2). Hulle is bekwaam en ervare in die werk van die komitee waaraan hulle toegewys is, en hulle woon die weeklikse vergadering daarvan by. Hoewel hulle nie help om die besluite te neem nie, voorsien hulle kosbare raad en agtergrondinligting, voer hulle die komitee se besluite deur en monitor hulle die resultate en vordering daarvan. Die helpers kan ook deur die Bestuursliggaam aangewys word om ons broederskap in verskeie dele van die wêreld te besoek of om toesprake te hou by geleenthede soos jaarvergaderinge of Gileadgraduerings.
LYS VAN HELPERS
Perla, Baltasar jr.
Weaver, Leon jr.
Die Bybel wys hoekom en hoe ware Christene georganiseerd is.
Hoe funksioneer die Bestuursliggaam van Jehovah se Getuies vandag?
In die eerste eeu het ’n klein groepie ouer manne en apostels as ’n bestuursliggaam vir die Christengemeente gedien. Wat van vandag?
Is daar ’n onderskeid tussen geestelikes en leke? Wie is geordende bedienaars?
Ek het ’n vader verloor en ’n Vader gevind